Oi jummel küll, kusmaal mina küll elanud olen, et iseenda blogigi ei jõua lugeda  ja teada saada, et kolm teatepulka edastatud. Loodan, et ei pea nüüd kolm korda vastama :D Igal juhul aitäh sulle, Anx, et postkasti teate saatsid!  Niisiis - mina sain teatepulga Sapsilt, Sukanõelalt, Enteralt ja Anxilt. Püüan natuke mõelda ja meenutada...    Reeglid: Mängija vastab viiele küsimusele ja pärast seda saadab mängu edasi viiele-kuuele inimesele. Seejärel teavitab neid sellest nende blogide kommentaariumis. Lisaks annab pärast vastamist teada sellele, kes tema mängu tõmbas.    1. Mida sa tegid kümne aasta eest?  Kümne aasta eest olin ühe lapsega kodus ja teine oli tulemas. Just hiljuti vaatasime lastega pilte ja no nii mõnus oli meenutada, kui neid pisikesi jõnglasi ühes või teises olukorras pildil nägin, kõik olukordadega seotu. Muresid oli tol ajal palju, aga samas oli nii soe. Hinges.    2. Viis asja "Vaja teha" nimekirjast?  Projektid, millesse hooga end kirja pannud.  Aianurk - esimene päris oma, mis siis, et imetilluke.  Kunstikooli ja  laulukoori minna - ammu soov, nüüd on ka aeg olemas.  Kodu korda - noh, see ilmselt üsna lootusetu ettevõtmine, kuniks lapsed väiksed :).  Lapsed heaks kasvatada - küsige kümne aasta pärast uuesti, siis tean vastust öelda.    3. Lemmiknäksid?  Viinamarjad, mandlid, hea šokolaad, juust igat laadi, ananass.    4. Mida sa teeksid, kui oleksid miljonär?  Ostaksin suurema korteri, ülejäänu paneks tallele. Tean, kui halb on, kui "mustadel päevadel" pole tagavarasid. Lõnga  ostaks ka :)    5. Kohad, kus oled elanud?  Harjumaal Kose-Uuemõisas, Tartumaal väikses külas, Lähtel, Elvas, Tartus igas linnaosas.    Teatepulga annan üle teile: Kati74, Sametsiil, Maari emme, Kriuks2, Marii.